wannaphong/clean_thaiwikipedia huggingface dataset:
# เดอะมิสซิงริง
เดอะมิสซิงริง  เป็นวิดีโอเกมเล่นตามบทบาทที่เขียนโดยเทร์รี โรมิเน สำหรับระบบแอปเปิล II และเผยแพร่ใน ค.ศ. 1982 โดยบริษัทเดตาโมสต์

เดอะมิสซิงริงเป็นเกมผจญภัยแฟนตาซีที่มีสถานที่คล้ายกับซีรีส์เกมเล่นตามบทบาทอย่างดันเจียนส์แอนด์ดรากอนส์: โดยเป็นกลุ่มนักผจญภัยซึ่งอาจรวมถึงมนุษย์, เอลฟ์, คนแคระ หรือพ่อมด เข้าไปในวังวิเศษเพื่อค้นหาสมบัติและสังหารศัตรู ส่วนเป้าหมายสูงสุดคือการหาแหวนโบราณของพ่อมด

 รูปแบบการเล่น 
ก่อนเริ่มเล่น ผู้เล่นเลือกกลุ่มผจญภัยเพื่อส่งไปยังแผนที่ กลุ่มดังกล่าวอาจมีตัวละครสูงสุดห้าตัวจากเก้าคลาสต่อไปนี้:
 นักรบกับดาบ
 พ่อมด
 เอลฟ์กับธนู
 คนแคระกับขวาน
 นักรบกับขวาน
 เอลฟ์กับดาบ
 คนแคระกับค้อน
 นักรบกับธนู
 ฝ่ายพระ

ผู้เล่นอาจไปพาพ่อค้าและใช้ทองคำเพื่อให้ตัวละครมียารักษา เมื่อจัดกลุ่มเสร็จแล้ว ผู้เล่นจะเลือกแผนที่หนึ่งในสิบแผนที่เพื่อสำรวจและเริ่มเล่น แม้ว่าผู้เล่นคนเดียวจะสามารถควบคุมตัวละครทั้งหมดได้ แต่เกมนี้ยังสามารถเล่นได้กับผู้เล่นหลายคน โดยแต่ละคนจะควบคุมตัวละครตัวเดียวในกลุ่มดังกล่าว

ตัวละครจะปรากฏเป็นเงาสีขาวขนาดเล็ก และเคลื่อนที่ผ่านห้องต่าง ๆ ที่แสดงผลเป็นภาพวาดเส้นเพอร์สเปกทีฟ ส่วนหัวที่ด้านบนของหน้าจอจะระบุถึงห้องที่กำลังแสดง และส่วนล่างจะให้รายละเอียดเกี่ยวกับตัวละครซึ่งปฏิบัติการ รวมถึงเลเวล, พลังชีวิต และประสบการณ์ของเขา

ทั้งนี้ ชุดควบคุมครบชุดสองชุดจัดเรียงไว้ที่ปลายด้านใดด้านหนึ่งของคีย์บอร์ด เพื่อให้คนสองคนเล่นพร้อมกันได้โดยไม่ต้องแลกเปลี่ยน

 การตอบรับ 
ใน ค.ศ. 1984 ผู้อ่านซอฟต์ไลน์ยกให้เกมนี้เป็นโปรแกรมแอปเปิลที่แย่ที่สุดอันดับแปดของ ค.ศ. 1983
# สถาปัตยกรรมทรงลึงค์
สถาปัตยกรรมทรงลึงค์  คือสิ่งก่อสร้างที่มีรูปทรงคล้ายอวัยวะเพศชาย อาคารที่มีลักษณะดังกล่าว ไม่ว่าจะสร้างขึ้นโดยจงใจหรือไม่จงใจ มักเป็นจุดสนใจแก่คนท้องถิ่นและนักท่องเที่ยวจำนวนมาก

 อาคารและสิ่งก่อสร้าง 
ตัวอย่างของอาคารและสิ่งก่อสร้างทรงลึงค์ เช่น
 ตึกเอ็มไพร์สเตต
 หอเอนปิซา
 เสาเนลสัน
 Colonna Mediterranea
 Luxor Obelisks
 หอไข่มุกตะวันออก
 Doha Tower
 Nebraska State Capitol
 30 เซนท์แมรีอักซ์
 Torre Glòries
 อนุสาวรีย์วอชิงตัน
 Ypsilanti Water Tower
 Christian Science Dixon church
 Hyde Park Obelisk
 Pearl Bangkok
# วัดเขาลังพัฒนา
วัดเขาลังพัฒนา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองเกตุ อำเภอโคกสำโรง จังหวัดลพบุรี

วัดเขาลังพัฒนาตั้งวัดเมื่อ พ.ศ. 2400 แต่ไม่มีสิ่งปลูกสร้างและสิ่งอำนวยความสะดวกใด ๆ จึงได้ถูกปล่อยทิ้งร้างมานานกว่าร้อยปี จนถึงเมื่อ พ.ศ. 2547 พระครูสุนทรปรีชากิจ (พระอาจารย์แดงหรือพระอธิการปรีชาทานุวโรในสมัยนั้น) ได้ออกธุดงค์แสวงหาสถานที่ที่สงบวิเวก เหมาะสำหรับปฏิบัติธรรม ด้วยการแนะนำของพระอาจารย์สนธนา ซึ่งเป็นพระผู้ใหญ่ในท้องที่อำเภอโคกสำโรง
ท่านจึงนำพระอาจารย์แดงมายังวัดเขาลังพัฒนาเป็นครั้งแรก พ.ศ. 2548 วัดได้รับการพัฒนาจนเริ่มมีพระภิกษุเข้ามาจำพรรษาที่วัด บริเวณวัดได้พบกับโครงกระดูกมนุษย์และชิ้นส่วนเครื่องปั้นดินเผากว่า 2,500 ปี ซึ่งขุดพบในบริเวณวัด

ภายในวัดมีสิ่งศักดิ์สิทธิ์ ได้แก่ รูปปั้นพญานาคสีดำขนาดใหญ่ ด้านในทางเดินจะเป็นสระน้ำที่มีน้ำไหลอยู่ตลอดทั้งปี คล้ายกับว่าเป็นแหล่งน้ำที่อาศัยของเหล่าพญานาค
# วัดบ้านแปะ
วัดบ้านแปะ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านแปะ อำเภอจอมทอง จังหวัดเชียงใหม่ ที่ดินตั้งวัดมีเนื้อที่ประมาณ 3 ไร่ 1 งาน 64 ตารางวา มีที่ธรณีสงฆ์จำนวน  3  แปลง  แปลงที่ 1  โฉนดที่ดินเลขที่  6640 เนื้อที่ประมาณ 2 งาน 40 ตารางวา แปลงที่  2 โฉนดที่ดินเลขที่  42891 เนื้อที่ประมาณ 2 ไร่ 52 ตารางวา และแปลงที่  3 โฉนดที่ดินเลขที่  42892 เนื้อที่ประมาณ 2 งาน 19 ตารางวา

วัดบ้านแปะ เดิมชื่อว่า วัดราชวิสุทธาราม สร้างเมื่อ พ.ศ.  2110 โดยพระนางวิสุทธิเทวี  เป็นกษัตริย์ลำดับที่ 18 องค์สุดท้ายแห่งราชวงศ์มังราย ทรงโปรดเกล้าฯ สร้างพลับพลาใกล้กับเวียงหิน ที่ประทับ เสด็จไปและกลับกรุงหงสาวดี  และได้สร้างวัดประจำหมู่บ้านนี้ชื่อว่า "วัดราชวิสุทธาราม" ข้อมูลดังกล่าวปรากฏอยู่ในใบลานอักษรแบบสุโขทัย เมื่อปีเถาะ นพศก จุลศักราช 929 (ตรงกับ พ.ศ. 2110) เดือน 9 เหนือขึ้น 15 ค่ำ ว่าได้โปรดเกล้าฯ ให้ทำตราหลวงหลาบเงินนี้ไว้เพื่อคุ้มครองชาวบ้านแปะ อมขูด ฮากฮาน กองกูน ป่ารวก ทั้งคนลัวะ คนไทย ให้เขาเหล่านั้นเป็นข้าทาสวัด และได้ทรงหลั่งน้ำพระราชทานไว้ให้เฝ้าดูแลวัดราชวิสุทธารามให้เจริญมั่นคงสืบต่อไป พร้อมกับทรงสร้างหน้าจีตราชลัญจกรและสังฆราชลัญจกร  เพื่อพระราชทานแก่ชาววัดราชวิสุทธาราม เพื่อไม่ให้เดือดร้อนและเป็นข้าทาสวัดได้อย่างสมบูรณ์ วัดได้รับพระราชทานวิสุงคามสีมาเมื่อวันที่  23  มิถุนายน พ.ศ. 2514 เขตวิสุงคามสีมากว้าง  40 เมตร  ยาว  80 เมตร

อาคารเสนาสนะที่สำคัญ ได้แก่ อุโบสถ วิหาร เจดีย์ ศาลาการเปรียญ ศาลาอเนกประสงค์ กุฎิสงฆ์ หอสรงน้ำพระธาตุ หอไตร หอฉัน หอระฆัง ปูชนียวัตถุมี พระบรมสารีริกธาตุ

รายนามเจ้าอาวาส
 พระไชย
 พระครูบากันทา
 พระเกว๋ละ
 พระตัสสนะ
 พระตะนะ
 พระชัยมงคล
 พระคัมภีระ
 พระมหาวรรณ
 พระคำ
 พระเตบิน
 พระไจย
 พระอุตตมะ
 พระดวงคำ
 พระเสาร์
 พระทองคำ
 พระอินตายศ
 พระแก้ว
 พระเป็ง
 พระจันทร์
 พระดวงตา ยาวิไชย
 พระกันทะวัง
 พระจันทร์
 พระติ๊บ
 พระต๋า
 พระตั๋น
 พระบุญเป็
 พระจอม ขนฺติโก พ.ศ. 2495–2499
 พระดวงตา ฐานิสฺสโร
 พระชุมพล โชติโก
 พระณรงค์  สุวโจ
 พระนพดล สนฺตจิตฺโต พ.ศ. 2520–2523
 พระสุรินทร์ วชิรญาโณ  พ.ศ. 2523–2528
 พระสุธรรม  สุธมฺโม พ.ศ. 2528–2530
 พระครูสุจิตปัญญารัตน์ (นิกร  จิตฺตปญฺโญ) พ.ศ. 2530–ปัจจุบัน
# วัดราษฎร์สามัคคี (จังหวัดหนองบัวลำภู)
วัดราษฎร์สามัคคี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลอุทัยสวรรค์ อำเภอนากลาง จังหวัดหนองบัวลำภู ที่ตั้งวัดมีเนื้อที่ 18 ไร่ 3 งาน 23 ตารางวา 

วัดราษฎร์สามัคคีสร้างเมื่อ พ.ศ. 2474 โดยชาวบ้านหนองกุงศรี และบ้านโพธิ์ศรีสมพรซึ่งเป็นชุมชนชาวพุทธ เป็นวัดของสองหมู่บ้านจึงใช้ชื่อว่า "วัดราษฎร์สามัคคี"  โดยมีพระแสวง สุวณฺโณ เป็นเจ้าอาวาส รูปแรก มีเจ้าอาวาสรูปปัจจุบันคือ พระครูอดิศัยกิจจานุวัตร เป็นเจ้าอาวาส และเจ้าคณะตำบลอุทัยสวรรค์ เขต 2 สำนักงานพระพุทธศาสนาแห่งชาติระบุว่าตั้งวัดเมื่อ 6 กุมภาพันธ์ พ.ศ. 2557 วัดนี้เป็นสถานที่จัดงานบำเพ็ญกุศลผู้เสียชีวิตจากเหตุกราดยิงในศูนย์พัฒนาเด็กเล็กตำบลอุทัยสวรรค์ จังหวัดหนองบัวลำภู เมื่อวันที่ 6 ตุลาคม พ.ศ. 2565 จำนวน 19 ราย จากผู้เสียชีวิตทั้งหมด 37 ราย 

อาคารเสนาสนะที่สำคัญ ได้แก่  ศาลาการเปรียญ คอนกรีตเสริมเหล็ก กว้าง 14 เมตร ยาว 28 เมตร หอระฆัง ขนาดกว้าง 4 เมตร 2 ชั้น 1 หลัง หอพระประธาน 1 หลัง กว้าง 3 เมตร ยาว 6 เมตร และกุฏิสงฆ์ จำนวน 7 หลัง ปูชนียวัตถุสำคัญ ได้แก่ พระเสี่ยงทาย เป็นพระพุทธรูปดินปั้นหน้าตักกว้าง 9 นิ้ว ซึ่งขุดค้นพบบริเวณวัด เมื่อ พ.ศ. 2474 และพระประธานในศาลาการเปรียญ หน้าตักกว้าง 69 นิ้ว สร้างเมื่อ พ.ศ. 2545
# กรรณ สวัสดิวัตน์ ณ อยุธยา
กรรณ สวัสดิวัตน์ ณ อยุธยา (เกิด 13 กุมภาพันธ์ พ.ศ. 2535) เป็นนักแสดงและนายแบบชาวไทย โด่งดังจากการรับบท ชายเล็ก หรือ ท่านชายดนัยวัฒนา จากละครพีเรียดเรื่อง รัตนาวดี และ วิน จากละครซีรีส์เรื่อง ไดอารีตุ๊ดซีส์ เดอะซีรีส์ ซีซั่น 2เห็นหน้าแล้วตกหลุมรัก! รู้จักหล่อตระกูลดี 'กรรณ สวัสดิวัตน์ ณ อยุธยา'

 ประวัติและการศึกษา 
กรรณเกิดเมื่อวันที่ 13 กุมภาพันธ์ พ.ศ. 2535 มีชื่อเล่นว่า ปืน เป็นบุตรคนที่ 2 ในบรรดาพี่น้อง 4 คนของ หม่อมหลวงเพิ่มวุทธ์ สวัสดิวัตน์ หรือคุณจิ๋ว ซึ่งเป็นบุตรชายของ หม่อมราชวงศ์ถนัดศรี สวัสดิวัตน์ ศิลปินแห่งชาติ และเป็นหลานลุงของ หม่อมหลวงศิริเฉลิม สวัสดิวัตน์ หรือ คุณหมึกแดง นักชิมอาหารชื่อดัง รวมถึงเป็นหลานอาของ หม่อมหลวงภาสันต์ สวัสดิวัตน์ หรือ คุณอิ๊งค์ นักชิมอาหารชื่อดังอีกเช่นกันเจ้าของนามปากกา ปิ่นโตเถาเล็ก จบการศึกษาระดับมัธยมศึกษาจากโรงเรียนประจำในประเทศออสเตรเลีย และระดับปริญญาตรีจากมหาวิทยาลัยศิลปากร ด้านชีวิตส่วนตัว กำลังคบหาดูใจอยู่กับนักแสดงสาว ดรีม ณัฐณิชา เหลืองอนันต์คุณ

 เข้าสู่วงการ 
กรรณเริ่มต้นเข้าสู่วงการจากการถ่ายโฆษณาและมิวสิกวิดีโอเช่น ความจริง อย่าให้ฉันคิด ของ รูม 39 และ เจ็บที่ต้องรู้ ของ เดอะมูสส์ กระทั่งในปี พ.ศ. 2558 จึงได้เริ่มแสดงละครเรื่องแรกคือเรื่อง รัตนาวดี ออกอากาศทางช่องพีพีทีวี ในบทของ ท่านชายดนัยวัฒนา จากนั้นในปี พ.ศ. 2560 เขาได้ร่วมแสดงในละครซีรีส์เรื่อง ไดอารีตุ๊ดซีส์ เดอะซีรีส์ ซีซั่น 2 ทางช่องวัน 31 โดยรับบทเป็น วินในปีเดียวกันเขาได้รับบทพระเอกในละครเรื่องยุทธการสลัดนอ ทางช่องเวิร์คพอยท์ๆ นี้ทางช่องเวิร์คพอยท์ รอแซบไปพร้อมกันใน “ยุทธการสลัดนอ” เร็ว ๆ นี้ทางช่องเวิร์คพอยท์ โดยรับบทเป็น อิศรา หรือเล็ก ในปีถัดมา เขาได้มีโอกาสเป็นพระเอกมิวสิกวิดีโอเพลง ซ่อนกลิ่น ของ ปาล์มมี่ โดยแสดงคู่กับ เบลล่า ราณี แคมเปน3 เรื่องน่ารู้ของเอ็มวี "ซ่อนกลิ่น" ผลงานใหม่ที่เต็มไปด้วยความเศร้าของ "ปาล์มมี่" ในปี พ.ศ. 2562 เขาได้ร่วมแสดงภาพยนตร์เป็นครั้งแรกในภาพยนตร์เรื่อง ตุ๊ดซี่ส์ แอนด์ เดอะเฟคส่องหัวใจ “กรรณ สวัสดิวัตน์ ณ อยุธยา” สามีแห่งชาติของใครหลาย ๆ คน โดยได้กลับมารับบท วิน อีกครั้ง จากนั้นในปี พ.ศ. 2566 เขาได้มีโอกาสแสดงภาพยนตร์เรื่องที่ 2 คือเรื่อง คนหิว เกมกระหาย (Hunger) ซึ่งเป็นภาพยนตร์ไทยออริจินัลเรื่องแรกของ เน็ตฟลิกซ์ จากการกำกับของ สิทธิศิริ มงคลศิริ โดยแสดงร่วมกับ ออกแบบ ชุติมณฑน์ จึงเจริญสุขยิ่ง และ ปีเตอร์ นพชัย ชัยนาม"Netflix ทีไทย ทีมันส์" ยกขบวน 6 คอนเทนต์ไทย จัดเต็มภาพยนตร์-ซีรีส์คุณภาพ ในบท โตน

 ผลงาน 
 ละครโทรทัศน์ 
 ปี  เรื่อง  ช่อง  แสดงเป็น 2558 รัตนาวดี พีพีทีวี หม่อมเจ้าดนัยวัฒนา 2560 ยุทธการสลัดนอ ช่องเวิร์คพอยท์ อิศรา (เล็ก)

 ภาพยนตร์ 
 ปี  เรื่อง  แสดงเป็น 2560 ตุ๊ดซี่ส์ แอนด์ เดอะเฟค วิน 2566 คนหิว เกมกระหาย โตน

 มิวสิกวิดีโอ 
 ปี  เพลง  ศิลปิน 2557 คำตอบที่ไม่เคยรู้ Pom & Aong2557เพลงรักโลโมโซนิก2558 เจ็บที่ต้องรู้ เดอะมูสส์2558 ความจริง รูมเธอร์ตีไนน์ 2559 อย่าให้ฉันคิด รูมเธอร์ตีไนน์ 2560 เป็นทุกอย่าง รูมเธอร์ตีไนน์ 2567 พบรัก วรันธร เปานิล

 ลำดับสาแหรก 

</center>
# ทัณฑ์นรก
ทัณฑ์นรก  เป็นละครโทรทัศน์สตรีมมิงแนวดาร์กแฟนตาซี และดราม่าระทึกขวัญของเกาหลีใต้ กำกับโดยย็อน ซัง-โฮ สร้างจากเค้าโครงเว็บตูนในชื่อเดียวกันของเขาเอง ออกอากาศบนเน็ตฟลิกซ์ในปี พ.ศ. 2565 โดยเนื้อเรื่องกล่าวถึงอนาคตที่มีสิ่งมีชีวิตเหนือธรรมชาติ ปรากฏตัวขึ้นอย่างไม่มีเหตุผล เพื่อตัดสินผู้คนให้ตกนรก นำแสดงโดยยู อา-อิน, คิม ฮย็อน-จู, พัก จ็อง-มิน, ว็อน จิน-อา และยัง อิก-จุน

ตอนนำร่องของทัณฑ์นรกได้ฉายรอบปฐมทัศน์ที่เทศกาลภาพยนตร์นานาชาติโตรอนโตปี 2564 ใน "รายการไพรม์ไทม์ของละครโทรทัศน์" เมื่อวันที่ 9 กันยายน พ.ศ. 2564 และกลายเป็นละครเกาหลีเรื่องแรกที่เข้าสู่เทศกาล เปิดตัวบนเน็ตฟลิกซ์เมื่อวันที่ 19 พฤศจิกายน พ.ศ. 2564 และกลายเป็นละครเน็ตฟลิกซ์ที่มีคนดูมากที่สุดในโลกในวันถัดไป ซึ่งมากกว่าละคร สควิดเกม เล่นลุ้นตาย โดยเปิดตัวเมื่อสองเดือนก่อนวันฉายทั่วไปในประเทศสิงคโปร์ นักวิจารณ์ได้วิจารณ์ในแง่บวกของการแสดง แต่มองว่าเป็นละครที่พยายามเดินตามรอยเท้าของสควิดเกม เล่นลุ้นตาย; อย่างไรก็ตามพวกเขาคาดการณ์ว่าจะมีการอภิปรายอย่างหนักและมีผลกระทบยาวนาน และเมื่อวันที่ 24 กันยายน พ.ศ. 2565 เน็ตฟลิกซ์ได้ยืนยันว่าจะมีการสร้างฤดูกาลที่สอง

 นักแสดง 
 นักแสดงนำ 
thumb|262x262px|ใบปิดประชาสัมพันธ์ของฤดูกาลที่ 1
 ยู อา-อิน รับบทเป็น ช็อง จิน-ซู, ผู้นำลัทธิกลุ่มสัจธรรมใหม่
 พัก ซัง-ฮุน รับบทเป็น ช็อง จิน-ซู ในวัยเด็ก
 คิม ฮย็อน-จู รับบทเป็น มิน ฮเย-จิน, ทนายความ
 พัก จ็อง-มิน รับบทเป็น แพ ย็อง-แจ, ผู้อำนวยการสร้างสถานีโทรทัศน์
 ว็อน จิน-อา รับบทเป็น ซง โซ-ฮย็อน, ภรรยาของแพ ย็อง-แจ
 ยัง อิก-จุน รับบทเป็น จิน คย็อง-ฮุน, นักสืบ

 รางวัลและการเสนอชื่อ 
 ปี รางวัล สาขา ผู้รับ ผล อ้างอิง 2021 Golden Tomato Awards Best Horror Series ทัณฑ์นรก 202220th Director's Cut AwardsBest Actor (TV) ยู อา-อิน  พัก จ็อง-มิน  Best Actress (TV) คิม ฮย็อน-จู  Best Director (TV) ย็อน ซัง-โฮ  Best Screenplay (TV) ย็อน ซัง-โฮ ชเว กยู-ซ็อก  Best New Actor (TV) คิม โด-ยุน  Best New Actress (TV)คิม ชิน-ร็อก  58th Baeksang Arts Awards Best Supporting Actress   1st Blue Dragon Series Awards Best Supporting Actress 2022APAN Star AwardsBest Supporting Actress  OTT Male Excellence Award พัก จ็อง-มิน  OTT Female Excellence Award คิม ฮย็อน-จู  OTT Male Best Actor Awardยู อา-อิน  Popularity Star Award, Actor
# คิม แจวอน
คิม แจวอน (The actor indicates a preference of spelling his name "Jaewon" (without a space or hyphen) on his official website; (เกิด 18 กุมภาพันธ์ ค.ศ. 1981) เป็นนักแสดงชาวเกาหลีใต้ เขามีชื่อเสียงจากละครโทรทัศน์เรื่อง โรแมนซ์ (2002), ลิสซึนทูมายฮาร์ท (2011), เมย์ควีน (2012), และ เดอะสแกนดัล (2013)

 ผลงานเพลง 
 อัลบั้มเดี่ยว 
ชื่อรายละเอียดรายชื่อเพลงภาษาญี่ปุ่นOnaji Sora no Shita (同じ空に下)วางจำหน่าย: 23 กรกฎาคม ค.ศ. 2008
สังกัด: 中之島レーベル
รูปแบบ: ซีดีภาษาเกาหลี Stay in the Momentวางจำหน่าย: 28 ตุลาคม ค.ศ. 2013
สังกัด: Uncle Pop
รูปแบบ: ดิจิตัลดาวน์โหลด

 ความร่วมมือ 
 ปี นักร้อง ชื่อเพลง อัลบั้ม 2014  V.A.  "Talk about love"  Relief Project of W-Foundation
# ราชวงศ์ที่ยี่สิบห้าแห่งอียิปต์
ราชวงศ์ที่ยี่สิบห้าแห่งอียิปต์ หรือ ราชวงศ์นิวเบีย (Nubian Dynasty) จักรวรรดิคุช (Kushite Empire) ฟาโรห์ดำ (Black Pharaohs) เป็นราชวงศ์สุดท้ายของสมัยกลางที่สามของอียิปต์ สถาปนาขึ้นหลังการบุกครองของชาวนิวเบีย ราชวงศ์นี้ปกครองอียิปต์โบราณนานเกือบศตวรรษ ระหว่าง 744–656 ปีก่อนคริสตกาล

ราชวงศ์ที่ยี่สิบห้าเป็นสายตระกูลฟาโรห์ที่มีที่มาจากอาณาจักรคุชที่ตั้งอยู่ทางเหนือของซูดานและอียิปต์ตอนบนในปัจจุบัน บางครั้งราชวงศ์นี้เรียกว่าชาวนาปาทา (Napatans) ตามชื่อนาปาทาอันเป็นเมืองหลวงของอาณาจักรคุช

ราชวงศ์ที่ยี่สิบห้ามีความเป็นอียิปต์สูงมาก พวกเขาใช้ภาษาอียิปต์เป็นสื่อกลางและปฏิบัติตนตามวัฒนธรรมอียิปต์อย่างยิ่ง นักวิชาการช่วงต้นลงความเห็นว่าราชวงศ์นี้อาจมีที่มาจากผู้ลี้ภัยจากอียิปต์ โดยเฉพาะกลุ่มนักบวชอาเมิน แนวคิดนี้ยังคงเป็นข้อสันนิษฐานหนึ่งเมื่อมีการพบอิทธิพลอียิปต์สมัยกลางที่สามในการขุดค้นสุสานหลวงเอล-คูร์รู ใกล้เคียงกับการกลายเป็นอียิปต์ของคุชในสมัยอาณาจักรใหม่ของอียิปต์

ราชวงศ์ที่ยี่สิบห้ารวมอียิปต์ตอนล่าง อียิปต์ตอนบนและคุช ก่อเกิดจักรวรรดิอียิปต์ที่ไพศาลที่สุดนับตั้งแต่สมัยอาณาจักรใหม่ พวกเขากลืนเข้ากับสังคมด้วยการรับธรรมเนียม ศาสนาและศิลปะอียิปต์ พร้อมกับเผยแพร่วัฒนธรรมคุช ราชวงศ์นี้ยังมีการสร้างพีระมิดอย่างแพร่หลายเป็นครั้งแรกนับตั้งแต่สมัยอาณาจักรกลางของอียิปต์

หลังพระเจ้าซาร์กอนที่ 2 และพระเจ้าเซนนาเชริบแห่งจักรวรรดิอัสซีเรียใหม่ล้มเหลวในการพยายามตีอียิปต์เพื่อขยายอำนาจมายังตะวันออกใกล้ กษัตริย์องค์ต่อมาคือพระเจ้าอีซาร์ฮัดดอนและพระเจ้าอัชชูร์บานิพัลพิชิตราชวงศ์ที่ยี่สิบห้าได้สำเร็จ สงครามครั้งนี้ส่งผลให้ชาวนิวเบียสิ้นอำนาจในอียิปต์ตอนเหนือ และถูกแทนที่ด้วยราชวงศ์ที่ยี่สิบหกซึ่งเป็นบริวารของอัสซีเรีย ราชวงศ์นี้เริ่มต้นสมัยปลายของอียิปต์โบราณและเป็นราชวงศ์ท้องถิ่นสุดท้ายที่ปกครองอียิปต์ก่อนถูกจักรวรรดิอะคีเมนิดยึดครองในปี 525 ก่อนคริสตกาลAidan Dodson, Dyan Hilton. The Complete Royal Families of Ancient Egypt. The American University in Cairo Press, London 2004
# เหนือสุด (รัสเซีย)
สุดขั้วเหนือ (Extreme North) หรือ เหนือสุด  เป็นพื้นที่ส่วนใหญ่ของประเทศรัสเซียที่ตั้งอยู่ทางเหนือของอาร์กติกเซอร์เคิลเป็นหลัก และมีแร่ธาตุและทรัพยากรธรรมชาติจำนวนมหาศาล พื้นที่ทั้งหมดประมาณ 5,500,000 ตารางกิโลเมตร (2,100,000 ตารางไมล์) ซึ่งประกอบด้วยประมาณหนึ่งในสามของพื้นที่ทั้งหมดของประเทศรัสเซีย  ภูมิภาคเหนือสุดอย่างเป็นทางการประกอบด้วย เขตปกครองตนเองชูคอตคา, ดินแดนคัมชัตคา, แคว้นมากาดัน, แคว้นมูร์มันสค์ และ สาธารณรัฐซาคา รวมถึงบางส่วนและเมืองของ แคว้นอาร์ฮันเกลสค์, แคว้นอีร์คุตสค์, ดินแดนฮาบารอฟสค์, สาธารณรัฐโคมี, ดินแดนครัสโนยาสค์, สาธารณรัฐคาเรเลีย, แคว้นซาฮาลิน, สาธารณรัฐตูวา, แคว้นตูย์เมน รวมถึงเกาะทั้งหมดในมหาสมุทรอาร์กติก ทะเลในบริเวณนี้ได้แก่ ทะเลเบริง และทะเลโอค็อตสค์

เนื่องจากสภาพที่ไม่เอื้ออำนวยของพื้นที่ ผู้คนที่ทำงานที่นี่ตามระเบียบของรัฐบาลรัสเซียจะได้รับค่าแรงที่สูงกว่าคนงานในภูมิภาคอื่น ๆ สืบเนื่องจากสภาพอากาศและสิ่งแวดล้อม ชนพื้นเมืองในพื้นที่ได้พัฒนาความแตกต่างทางพันธุกรรมบางอย่าง ซึ่งช่วยให้พวกเขาสามารถรับมือกับสภาพแวดล้อมของภูมิภาคได้ดียิ่งขึ้น เช่นเดียวกับวัฒนธรรมของพวกเขา
thumb|ยูกูเตีย

 เมืองที่ใหญ่ที่สุด 
อาร์ฮันเกลสค์ (ประชากร 349,742 คน), ยาคุตสค์ (ประชากร 322,987 คน), มูร์มันสค์ (ประชากร 287,847 คน), เซเวรอดวินสค์ (ประชากร 181,990 คน), นอริลสค์ (ประชากร 181,830 คน), ปิตราปัฟลัฟสค์-คัมชัตสกี (ประชากร 181,216 คน), โนวี่ อูเรนกอย (ประชากร 118,033 คน), โนยาบรสค์ (110,620 คน) และมากาดาน (ประชากร 92,052 คน) เมืองเหล่านี้เป็นเมืองที่ใหญ่ที่สุดภายในรัสเซียเหนือสุด เมืองซูร์กุทเป็นเมืองที่ใหญ่กว่าและอยู่ทางใต้มากกว่าเมืองข้างต้น (ประชากร 380,632 คน) แต่เป็นเมืองที่ใหญ่ที่สุดในบรรดาเมืองและดินแดนที่ "เท่าเทียมกัน" กับดินแดนเหนือสุด
# พระราชพิธีราชาภิเษกของสมเด็จพระเจ้าชาลส์ที่ 3 แห่งสหราชอาณาจักร
พระราชพิธีราชาภิเษกของสมเด็จพระเจ้าชาลส์ที่ 3 และสถาปนาพระอัครมเหสี สมเด็จพระราชินีคามิลลา แห่งสหราชอาณาจักร จัดขึ้นเมื่อวันที่ 6 พฤษภาคม พ.ศ. 2566 ณ เวสต์มินสเตอร์แอบบีย์ พระราชพิธีดังกล่าวจะใช้ระยะเวลาสั้นและงบประมาณน้อยกว่าพระราชพิธีราชาภิเษกก่อนหน้านี้ โดยมีการเตรียมงานมายาวนานตั้งแต่ในรัชสมัยของสมเด็จพระราชินีนาถเอลิซาเบธที่ 2 ซึ่งแผนของงานดังกล่าวมีการใช้รหัสว่า "ปฏิบัติการลูกโลกทองคำ"

ทั้งนี้ ในการสถาปนาคามิลลา แชนด์ เป็นสมเด็จพระราชินีคามิลลาอย่างเป็นทางการนั้น เป็นการสถาปนาสมเด็จพระราชินีครั้งแรกตั้งแต่การสถาปนาสมเด็จพระราชินีเอลิซาเบธ พระราชชนนี เมื่อ พ.ศ. 2480 ส่วนกลุ่มต่อต้านสถาบันพระมหากษัตริย์สหราชอาณาจักร ได้จัดการประท้วงระหว่างพระราชพิธีดังกล่าว อนึ่ง ดยุกแห่งซัสเซกซ์ได้เสด็จเข้าร่วมพระราชพิธีราชาภิเษกของพระราชบิดา ในขณะที่ดัชเชสแห่งซัสเซกซ์จะมิได้ตามเสด็จพระสวามีเข้าร่วมพระราชพิธีราชาภิเษกและยังคงประทับอยู่ที่รัฐแคลิฟอร์เนียในสหรัฐ ร่วมกับพระโอรส-ธิดา เจ้าชายอาร์ชีและเจ้าหญิงลิลีเบ็ตแห่งซัสเซกซ์ เนื่องด้วยในวันเดียวกันเป็นวันคล้ายวันประสูติของเจ้าชายอาร์ชีผู้เป็นพระโอรส

พระราชพิธีราชาภิเษกของสมเด็จพระเจ้าชาลส์ที่ 3 และสมเด็จพระราชินีคามิลลาเป็นพระราชพิธีราชาภิเษกของพระมหากษัตริย์สหราชอาณาจักรครั้งแรกในคริสต์ศตวรรษที่ 21 อีกทั้งยังเป็นครั้งแรกที่มีการถ่ายทอดสดทั่วโลก นอกจากนี้ยังเป็นพระราชพิธีราชาภิเษกที่จัดขึ้นในเวสต์มินสเตอร์แอบบีย์ครั้งที่ 40 นับตั้งแต่พระราชพิธีราชาภิเษกของพระเจ้าวิลเลียมผู้พิชิตใน พ.ศ. 1609

 แขก 
thumb|สูจิบัตรหมายกำหนดการพระราชพิธีราชาภิเษก

thumb|left|upright=1.3|ประเทศที่บุคคลสำคัญจากต่างประเทศเข้าร่วมพระราชพิธีราชาภิเษก|
มีแขกที่ได้รับเชิญประมาณ 2,200 คนจาก 203 ประเทศ ผู้ได้รับเชิญประกอบด้วยสมาชิกราชวงศ์ ผู้แทนจากนิกายคริสต์จักรแห่งอังกฤษและชุมชนผู้นับถือศาสนาอื่น ๆ ในอังกฤษ นักการเมืองที่มีชื่อเสียงจากสหราชอาณาจักรและเครือจักรภพ ตลอดจนประมุขแห่งรัฐและเชื้อพระวงศ์ต่างประเทศ สำหรับประเทศไทย พระบาทสมเด็จพระเจ้าอยู่หัว และ สมเด็จพระนางเจ้าฯ พระบรมราชินี ทรงร่วมงานพระราชทานเลี้ยงรับรองพระประมุข ประมุข และผู้แทนของประเทศต่าง ๆ ตามคาทูลเชิญของสมเด็จพระเจ้าชาร์ลส์ที่ 3 แห่งสหราชอาณาจักรบริเตนใหญ่และไอร์แลนด์เหนือ ณ พระราชวังบักกิงแฮม กรุงลอนดอน สหราชอาณาจักร จากนั้น ได้ทรงร่วมพระราชพิธีบรมราชาภิเษกของสมเด็จพระเจ้าชาร์ลส์ที่ 3 และ สมเด็จพระราชินีคามิลลา ณ มหาวิหารเวสต์มินสเตอร์ กรุงลอนดอน สหราชอาณาจักร

จำนวนผู้เข้าร่วมทางการเมืองลดลงอย่างมากจาก พ.ศ. 2496 ที่สมาชิกรัฐสภาทั้งหมดของสหราชอาณาจักรเข้าร่วมพิธี ทางสำนักพระราชวังบักกิงแฮมพิจารณาเชิญ ส.ส. เพียง 20 คนและขุนนางอีก 20 คน แต่การประท้วงจาก ส.ส. และขุนนางทำให้มีการเพิ่มจำนวนผู้เข้าร่วมมากกว่าสองเท่า โดยสำนักงานคณะรัฐมนตรีจะเป็นผู้ตัดสินใจขั้นสุดท้ายว่าใครได้รับเชิญ คู่สมรสของสมาชิกคณะรัฐมนตรีไม่ได้รับเชิญ ทำให้รัฐมนตรีบางคนรู้สึกโกรธ

หมายเหตุ
# การแสดงช่วงพักครึ่งในซูเปอร์โบวล์ครั้งที่ 55
การแสดงช่วงพักครึ่งในซูเปอร์โบวล์ครั้งที่ 55  เป็นการแสดงช่วงพักครึ่งของซูเปอร์โบวล์ครั้งที่ 55 จัดขึ้นเมื่อวันที่ 7 กุมภาพันธ์ ค.ศ. 2021 ที่สนามกีฬาเรย์มอนด์ เจมส์ ในเมืองแทมปา รัฐฟลอริดา ประเทศสหรัฐอเมริกา แสดงโดยนักร้อง-นักแต่งเพลงชาวแคนาดา เดอะวีกเอนด์ ออกอากาศโทรทัศน์ช่องซีบีเอส

 การตอบรับ 
การแสดงช่วงพักครึ่งได้รับการวิจารณ์ที่หลากหลาย การวิจารณ์ระบุว่าการแสดงนั้นไม่น่าตื่นเต้น ไม่มีนักแสดงรับเชิญ และมีปัญหาด้านเสียง นักวิจารณ์หลายคนมองว่าการแสดงนั้นไม่มีความหลากหลาย แต่หลายคนก็ชื่นชมในเรื่องการผลิต

จอน คารามานิกา จากเดอะนิวยอร์กไทมส์ เขียนว่าการแสดงนี้ "แข็งแกร่ง บางครั้งน่าประทับใจ" แพตริค ไรอัน จากยูเอสเอทูเดย์ เรียกการแสดงว่า "มีเสน่ห์" เขาเรียกมันว่า "การจากไป" จาก "การแสดงที่สนุกสนาน" ของปีที่แล้ว เขามีความเห็นว่าการแสดงนี้ไม่ได้เป็นไปตามช่วงพักครึ่งที่ผ่านมา เช่น การแสดงในปี 2007 โดยพรินซ์ และการแสดงในปี 2013 ที่นำโดยบียอนเซ่ อย่างไรก็ตามเขาเห็นว่ามันเป็น "การปรับปรุงอย่างมาก" มากกว่าการแสดงในปี 2011 ที่นำแสดงโดยแบล็กอายด์พีส์ และการแสดงในปี 2019 ที่นำแสดงโดยมารูนไฟฟ์ลารี ฟิตซ์เมาริซ์ จากจีคิว เขียนว่า การแสดงทั้ง "น่าตื่นตา" และ "ท่วมท้น" วิจารณ์เดอะวีกเอนด์ว่า "ไม่ได้เข้าใกล้การผู้บังคับบัญชาบนเวทีอย่างที่ศิลปินคนก่อนเคยทำ" บนซูเปอร์โบวล์

 ผลตอบรับเชิงพาณิชย์ 
ในสหรัฐอเมริกาการแสดงช่วงพักครึ่งในซูเปอร์โบวล์ครั้งที่ 55 ดึงดูดผู้ชมได้ 96.7 ล้านคน ซึ่งสูงกว่าตัวเกมเล็กน้อย ซึ่งมีผู้ชมโทรทัศน์เฉลี่ย 96.4 ล้านคน ยอดขายเพลงของเดอะวีกเอนด์เพิ่มขึ้น 36,500 จากยอดขายเพลงและอัลบั้มรวมในวันที่ 7 กุมภาพันธ์ ซึ่งเป็นวันแข่งขันซูเปอร์โบวล์ ซึ่งเพิ่มขึ้น 385% จาก 7,500 ที่ขายในวันก่อนหน้า

 รายการเพลง 
เดอะวีกเอนด์
 "Call Out My Name"
 "Starboy"
 "The Hills"
 "Can't Feel My Face"
 "I Feel It Coming"
 "Save Your Tears"
 "Earned It"
 "House of Balloons / Glass Table Girls"
 "Blinding Lights"

 รางวัลและการเสนอชื่อ 
 รางวัล วันที่ สาขา ผู้ได้รับการเสนอชื่อ ผล อ้างอิง Primetime Emmy AwardsSeptember 10 and 11, 2021 Outstanding Variety Special (Live) Shawn Carter, Desiree Perez, Jesse Collins, Aaron Cooke, Dionne Harmon, Dan Parise, Dave Meyers and Abel 'The Weeknd' Tesfaye  Outstanding Lighting Design/Lighting Direction for a Variety SpecialAl Gurdon, Ben Green, Jeff Nellis, Mark Humphrey, Eric Marchwinski, Jason Rudolph and Alen Sisul  Outstanding Technical Direction, Camerawork, Video Control for a SpecialRod Wardell, Eric Becker, Robert Del Russo, Kevin French, Shaun Harkins, Jay Kulick, Jeff Latonero, Tore Livia, Allen Merriweather, Jofre Rosero, Mike Harvath, David Geller, Don Miller, Keith Rees, Timmy Mueller, Jeff Gentile, Jon Mantak, Carmen Long, Frank Lombardo, Steve Webster, Stephen Wharton, Ed Martino, Rian Weigart, JD Curl, Christian Pantuosco, Andrew Lawing, Joe Ward, John "JM" Hurley, Ian Fleisher and Emelie Scaminaci
# ลูนาร์เกตเวย์
ลูนาร์เกตเวย์  หรือเรียกง่าย ๆ ว่า เกตเวย์ เป็นสถานีอวกาศขนาดเล็กที่วางแผนให้อยู่ในวงโคจรของดวงจันทร์ โดยมีจุดประสงค์เพื่อใช้เป็นศูนย์กลางการสื่อสารที่ขับเคลื่อนด้วยพลังงานแสงอาทิตย์ ห้องปฏิบัติการวิทยาศาสตร์ โมดูลที่อยู่อาศัยระยะสั้นสำหรับนักบินอวกาศของทางการ และพื้นที่สำหรับยานสำรวจ และหุ่นยนต์อื่น ๆ สำหรับโครงการอาร์ทิมิส ที่เป็นโครงการระดับนานาชาติมีหน่วยงานที่ร่วมมือเช่น นาซา, องค์การอวกาศยุโรป (ESA), องค์การสำรวจอวกาศญี่ปุ่น (JAXA), องค์การอวกาศแคนาดา (CSA) และ ศูนย์อวกาศมุฮัมมัด บิน รอชิด (MBRSC) เกตเวย์มีการวางแผนที่จะเป็นทั้งสถานีอวกาศแห่งแรกที่อยู่นอกวงโคจรระดับต่ำของโลกและเป็นสถานีอวกาศแห่งแรกที่โคจรรอบดวงจันทร์   อย่างไรก็ตามโครงการกำลังถูกยกเลิกจากร่างงบประมาณปี 2026 โดยรัฐบาลภายใต้การนำของดอนัลด์ ทรัมป์

สาขาวิชาวิทยาศาสตร์ที่จะศึกษาบนเกตเวย์คาดว่าจะรวมถึง วิทยาดาวเคราะห์ ฟิสิกส์ดาราศาสตร์ การสังเกตโลก เฮลิโอฟิสิกส์ ชีววิทยาอวกาศขั้นพื้นฐาน สุขภาพและประสิทธิภาพของมนุษย์ ในเดือนเมษายน 2024 เริ่มมีการก่อสร้างโมดูลสำหรับอยู่อาศัย (initial habitation modules) โมดูลขับดัน (propulsion modules) แล้ว  กลุ่มประสานงานการสำรวจอวกาศนานาชาติ (ISECG) ซึ่งประกอบด้วยหน่วยงานด้านอวกาศมากกว่า 14 แห่งรวมถึงหน่วยงานหลักทั้งหมด สรุปว่า เกตเวย์จะมีความสำคัญในการขยายการดำรงชีวิตของมนุษย์ไปยังดวงจันทร์ ดาวอังคาร และลึกลงไปในระบบสุริยะ 

โครงการนี้คาดว่าจะมีบทบาทสำคัญในโครงการอาร์ทิมิสของนาซาหลังปี ค.ศ. 2024 โดยในปีงบประมาณ 2025 นาซาจะได้รับประมาณ 817.7 ล้านเหรียญสหรัฐสำหรับโครงการนี้ แม้ว่าโครงการนี้นำโดยนาซาแต่เกตเวย์มีขึ้นเพื่อพัฒนา ให้บริการ และใช้งานร่วมกับ CSA, ESA, JAXA และพันธมิตรทางการค้า มันจะทำหน้าที่เป็นจุดจัดเตรียมสำหรับการสำรวจขั้วโลกใต้ของดวงจันทร์ทั้งโดยหุ่นยนต์และโดยมนุษย์ และเป็นจุดจัดเตรียมที่เสนอสำหรับแนวคิดดีปสเปซทรานสปอร์ตของนาซาสำหรับการขนส่งไปยังดาวอังคาร  

เดิมสถานีนี้มีชื่อว่า ดีปสเปซเกตเวย์ (DSG) สถานีนี้เปลี่ยนชื่อเป็น ลูนาร์ออบิทัลแพลตฟอร์ม-เกตเวย์ (LOP-G) ในข้อเสนอปี ค.ศ. 2018 ของนาซาสำหรับงบประมาณของรัฐบาลกลางสหรัฐปี ค.ศ. 2019  สภาคองเกรสได้อนุมัติงบประมาณ 450 ล้านเหรียญสหรัฐในการศึกษาเบื้องต้นNASA.gov  - p. 4|access-date=2020-04-01

 โครงสร้าง 
 

 การก่อสร้าง 
เที่ยวบินที่มีลูกเรือคาดการว่าจะใช้ยานอวกาศ โอไรออน และจรวด สเปซลอนช์ซิสเตม ในขณะที่ภารกิจอื่น ๆ คาดว่าจะให้เอกชนเป็นผู้รับผิดชอบ

 ระยะที่ 1 
โมดูล PPE และ HALO จะมีการนำส่งขึ้นไปพร้อมกันด้วยจรวด ฟัลคอน เฮฟวี่ ภายในปี 2027
ปีวัตถุประสงค์ของภารกิจMission nameจรวดนำส่งสถานะ2027นำส่งโมดูลพลังงานและขับดัน (PPE) และโมดูลสำหรับอยู่อาศัยและโลจิสติกส์ (HALO)ฟัลคอล เฮฟวี่อยู่ระหว่างการพัฒนากันยายน 2028นำส่งยานโอไรออน และโมดูล I-HABอาร์ทิมิส 4SLS Block 1Bอยู่ระหว่างการพัฒนามีนาคม 2030นำส่งยานโอไรออน และโมดูล ESPRIT Refueling (ERM)อาร์ทิมิส 5SLS Block 1Bอยู่ระหว่างการพัฒนามีนาคม 2031นำส่งยานโอไรออน และโมดูล Crew and Science Airlockอาร์ทิมิส 6SLS Block 1Bอยู่ระหว่างการพัฒนามีนาคม 2032(เสนอ) นำส่งยานโอไรออน และโมดูลโลจิสติกส์อาร์ทิมิส 7SLS Block 1Bอยู่ในช่วงการออกแบบ
# วัดสมมติเทพฐาปนาราม
วัดสมมติเทพฐาปนาราม ชาวบ้านทั่วไปนิยมเรียกสั้น ๆ ว่า วัดหลวง หรือ วัดแหลมสน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำประแสร์ ในตำบลปากน้ำกระแส อำเภอแกลง จังหวัดระยอง

พระบาทสมเด็จพระจุลจอมเกล้าเจ้าอยู่หัวเสด็จประพาสเมืองชายทะเลฝั่งตะวันออก ขึ้นประทับที่ตำบลปากน้ำประแส เสด็จมาใกล้เจดียสถาน ทรงพระราชดำริว่า "ตำบลปากน้ำแหลมสนนี้สมควรเป็นที่สร้างอารามได้" จึงมีพระบรมราชโองการโปรดเกล้าฯ ให้พระแกลงแกล้วกล้า (มั่ง) ผู้ว่าราชการเมืองแกลงสร้างอารามขึ้นใกล้เจดีย์ และพระราชทานนามว่า "วัดสมมติเทพฐาปนาราม" พร้อมพระราชทานที่ดินสร้างวัดจำนวน 10 ไร่ 2 งาน ตั้งวัดเมื่อ พ.ศ. 2427 เริ่มจากการก่อสร้างกุฏิเจ้าอาวาสขึ้น 1 หลัง หอสวดมนต์ 1 หลัง หอฉัน 1 หลัง กุฏิสงฆ์ 1 หลัง และได้ทำการก่อสร้างอยู่ 2 ปี จึงแล้วเสร็จ ทางวัดได้ทำการผูกพัทธสีมาครั้งแรก (พ.ศ. 2445) กระทรวงธรรมการได้ส่งธรรมาสน์และพระบรมรูปหล่อรัชกาลที่ 5 มาไว้สำหรับพระอารามหลวงพระองค์ทรงโปรดเกล้าฯ ให้สร้างไว้ และยังมีของพระราชทานอื่น ๆ อีก 

ต่อมาเมื่อ พ.ศ. 2512 ได้มีการดำเนินการสร้างอุโบสถหลังใหม่ 1 หลัง วัดได้รับพระราชทานวิสุงคามสีมาเมื่อวันที่ 23 มิถุนายน พ.ศ. 2520 ต่อมาเมื่อ พ.ศ. 2521 ได้รับพระราชทานที่ดินซึ่งอยู่ติดกันทุกด้านเพิ่ม รวมเป็นเนื้อที่วัดทั้งสิ้น 131 ไร่ 1 งาน 59 ตารางวา

เจดีย์สร้างขึ้นเมื่อ พ.ศ. 2416 ขนาดฐานกว้าง 6 วา สูง 8 วา ยาว 6 วา